
Zápis z 20. Zasadnutia Správnej rady nadácie SOCIA

dňa 16. decembra 2008

Prítomní:                Pavol Demeš - predseda                                 

         



         Soňa Holúbková



         Robert Sunderman



         Andrej Jankuliak



         Helena Jurenová – predsedníčka Dozornej rady

Ospravedlnený:      Ján Figeľ

Program zasadnutia:

1.  Stratégia budovania nadačného imania pre roky 2008 - 2012

2.  Rozdelenie výnosu  2 % z dane z roku 2008

3.  Finančný plán nadácie na rok 2009

4.  Rôzne

Uznesenia Správnej rady nadácie SOCIA:

K bodu 1

Uznesenie 1/1/08: 

Správna rada schvaľuje doterajší postup a nástroje na budovanie nadačného imania.

Uznesenie 2/1/08:

Správna rada v súlade so záväzkom vyplývajúcim z grantovej zmluvy č. 2008 – 00059 Endowment for sustainable future, podpísanej s CH. S. Mott Foundation zvyšuje nadačné imanie o výnosy z predaja podielových listov CharitySet v Tatra banke, a.s. vo výške 293 354. – korún (slovom dvestodeväťdesiattri tisíc tristopäťdesiatštyri koruny). 

Víta rozhodnutie pána Andreja Jankuliaka  darovať 1 000 000 Sk (slovom jeden milión Sk) na zvýšenie nadačného imania a s  vďakou tento dar prijíma.

Ukladá správkyni nadácie oznámiť MV SR rozhodnutie správnej rady o zvýšení nadačného imania o 1.293.354 korún a požiadať o zmenu výšky nadačného imania v Registri nadácií.

K bodu 2

Uznesenie 3/1/08: Správna rada schvaľuje rozdelenie výnosu 2 % z daní podľa predloženého návrhu.

K bodu 3

Uznesenie 4/1/08: 

Správna rada 

a) vyslovuje k Finančnému plánu nadácie na rok 2009  nasledovné výhrady:

1. obsahom finančného plánu na bežný rok majú byť len bežné výdavky, nie majetok nadácie 

2. odporúča správkyni ponechať vyššiu rezervu pre rok 2010, pretože v tomto roku sa prejavia dôsledky finančnej krízy v podobe nižších výnosov z 2 %

3. spresniť účelnosť a aktuálnosť Programu malých grantov vo vzťahu k plánovanej verejnej zbierke a SeniorFondu

4. znížiť percento predpokladaných výdavkov na správu nadácie 

b) ukladá správkyni prepracovať Finančný plán na rok 2009 a predložiť ho na opätovné schválenie formou per rolam do konca januára 2009

c) ukladá správkyni predložiť správnej rade spolu s Finančným plánom na rok 2009 aj prehľad nakladania s majetkom nadácie. 

K bodu 4

Uznesenie 5/1/08: 

Správna rada rozhodla o preúčtovaní hospodárskeho výsledku za rok 2007 vo výške 1 590 646,45 korún na nerozdelený zisk z minulých rokov.  

Uznesenie 6/1/08:

Správna rada akceptuje rezignáciu predsedníčky Dozornej rady nadácie pani Heleny Jurenovej. Ďakuje jej za vykonanú prácu vo funkcii predsedníčky od založenia nadácie v roku 2002. Žiada ju zotrvať vo funkcii do vymenovania nového predsedu Dozornej rady nadácie.

Uznesenie 7/1/08:
Správna rada na návrh správkyne nadácie menuje pána Vladislava Mateja do funkcie riaditeľa nadácie s účinnosťou od 1. januára 2009. 

Uznesenie 8/1/08:

Správna rada ukladá riaditeľovi nadácie predložiť Plán PR aktivít v nadväznosti na schválenú stratégiu budovania nadačného imania na rok 2009.

Termín: do 30. januára 2009

Uznesenie 9/1/08:

Správna rada potvrdzuje svoje rozhodnutie o výbere 9 podprojektov pre poskytnutie nenávratného finančného príspevku z blokového grantu SK0009, ktoré bolo vykonané per rolam a zverejnené 31. marca 2008.

Uznesenie 10/1/08:

Správna rada potvrdzuje svoje rozhodnutia, prijaté per rolam, týkajúce sa správkyne nadácie:

1. menuje Helenu Wolekovú do funkcie správkyne nadácie na obdobie do 26. apríla 2010

2. menuje Helenu Wolekovú za generálnu manažérku blokového grantu Nórskeho finančného mechanizmu a Finančného mechanizmu EHP s účinnosťou od 

      1. septembra 2008 v súvislosti s odchodom Vladislava Mateja z tejto funkcie

3. upravuje mesačnú odmenu Heleny Wolekovej na sumu 30 000.- Sk brutto s účinnosťou od 1. septembra 2008.

V Bratislave, 18. decembra 2008

Zapísala: Helena Woleková




Schválil:  Pavol Demeš

